ຜູ້ນຳອັຟການິສຖານ ໃຫ້ຄຳໝັ້ນສັນຍາ ຈະປ່ອຍໂຕພວກຊະເລີຍ ຕາລີບານ ທີ່ຍັງເຫຼືອ
ປະທານາທິບໍດີອັຟການິສຖານ ທ່ານອາສຣັຟ ການີ ປະກາດຢູ່ກອງປະຊຸມຮ່ວມ ໂດຍສະພາແອັດແລນຕິກ ເຂດເອເຊຍໃຕ້ ແລະສະຖາບັນສັນຕິພາບ ສະຫະລັດ ວ່າ ພວກຊະເລີຍກະບົດ 3,000 ຄົນ ໄດ້ຖືກປ່ອຍໂຕແລ້ວ.
ປະທານາທິບໍດີອັຟການິສຖານ ທ່ານອາສຣັຟ ການີ ໄດ້ປະກາດໃນວັນພະຫັດ ວານນີ້ວ່າ ລັດຖະບານຂອງທ່ານ ໃນບໍ່ຊ້ານີ້ຈະປ່ອຍພວກຊະເລີຍຕາລິບານທີ່ ຍັງເຫຼືອຢູ່ນັ້ນ ເພື່ອ ຊ່ວຍເຮັດໃຫ້ຂັ້ນຕອນການສ້າງສັນຕິພາບ ຂອງສະຫະລັດ ຍັງສາມາດດຳເນີນຢູ່ຕໍ່ໄປໄດ້ ທ່ານການີ ໄດ້ກ່າວຢູ່ກອງປະຊຸມທີ່ເປັນເຈົ້າພາບຮ່ວມໂດຍສະພາແອັດແລນຕິກ ເຂດເອ ເຊຍໃຕ້ ທີ່ມີຫ້ອງການຢູ່ວໍຊິງຕັນ ແລະສະຖາບັນສັນຕິພາບ ສະຫະລັດ ວ່າ ພວກຊະເລີຍ ກະບົດ 3,000 ຄົນ ໄດ້ຖືກປ່ອຍໂຕອອກໄປໃຫ້ເປັນອິດສະ ຫຼະແລ້ວ ປະທານາທິບໍດີອັຟການິສຖານກ່າວວ່າ “ບັນດາເພື່ອນຮ່ວມງານ ແລະຂ້າພະເຈົ້າ ໄດ້ຕັດ ສິນໃຈ ທີ່ຈະປ່ອຍໂຕພວກຊະເລີຍຕື່ມອີກ 2,000 ຄົນໃນໄວໆນີ້ ພວກ ເຮົາຈະປະກາດ ໃຫ້ຊາບກ່ຽວກັບວັນເວລາ ໃນບໍ່ຊ້ານີ້ ” ທ່ານການີໄດ້ໃຫ້ຂໍ້ສັງເກດວ່າ ເຈົ້າໜ້າທີ່ຕາລິບານປັດຈຸບັນນີ້ຢູ່ທີ່ນະຄອນຫຼວງ ກາບູລ ເພື່ອລະບຸໂຕພວກຊະເລີຍເຂົາເຈົ້າ ທີ່ກຳລັງຖືກປ່ອຍໂຕອອກຈາກຄຸກ ເພຶ່ອແລກປ່ຽນ ກັບກຳລັງຮັກສາຄວາມປອດໄພອັຟການິສຖານ 1,000 ຄົນ ທີ່ ຖືກຄຸມຂັງໂດຍພວກ ກະບົດ ການແລກປ່ຽນຊະເລີຍທີ່ໄດ້ຮຽກຮ້ອງໃຫ້ມີຂຶ້ນຢູ່ໃນຂໍ້ຕົກລົງລະຫວ່າງສະຫະລັດ ກັບ ພວກຕາລິບານ ໃນເດືອນກຸມພາຜ່ານມາ ຈະຕ້ອງໃຫ້ເສັດສິ້ນ ເພື່ອຈະສ້າງ ຄວາມໄວ້ ເນື້ອເຊື່ອໃຈຊຶ່ງກັນແລະກັນ ກ່ອນພັກຝ່າຍຕ່ງໆໃນການເຮັດສົງຄາມ ຢູ່ອັຟການິສຖານ ເປີດການເຈລະຈາສັນຕິພາບ ທີ່ມີການຄອງຄອຍຖ້າ ມາແຕ່ ດົນແລ້ວນັ້ນ 'Positive step'